2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2021. gada 23. marta noteikumos Nr. 184 "Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei"**

Izdoti saskaņā ar

likuma "Par valsts budžetu 2021. gadam" 29. pantu

Izdarīt Ministru kabineta 2021. gada 23. marta noteikumos Nr. 184 "Kārtība, kādā izmanto 2021. gadam paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei" (Latvijas Vēstnesis, 2021, 60. nr., šādus grozījumus:

1. Izteikt 5.1. apakšpunktu šādā redakcijā:

"5.1. pieteikumu valsts budžeta dotācijas saņemšanai 2021. gadā vienotā klientu apkalpošanas centra izveidei, uzturēšanai un publisko pakalpojumu sistēmas pilnveidei novadā vai apdzīvotā vietā, vienotā klientu apkalpošanas centra izveides vai pielāgošanas un uzturēšanas izdevumu aprēķinu un apliecinājumu par pašvaldības budžeta līdzfinansējumu atbilstoši šo noteikumu [1. pielikumam](https://likumi.lv/ta/id/321930#piel1);".

1. Izteikt 7.1. apakšpunktu šādā redakcijā:

"7.1. plānotā vienotā klientu apkalpošanas centra attālumu līdz tuvākajam vienotajam klientu apkalpošanas centram apdzīvotajā vietā. Prioritāri atbalstāmi tie vienotie klientu apkalpošanas centri, kuri ģeogrāfiski izvietoti tālāk viens no otra attiecīgajā teritoriālajā vienībā;".

1. Izteikt 12. un 13. punktu šādā redakcijā:

"12. Valsts budžeta dotācijas atlikumu, kas veidojas pēc šo noteikumu [4. punktā](https://likumi.lv/ta/id/321930#p4) minēto līdzekļu izmantošanas un 11. punktā minēto līdzekļu pārskaitīšanas, vides aizsardzības un reģionālās attīstības ministram ir tiesības novirzīt jaunu vienoto klientu apkalpošanas centru izveidei un uzturēšanai novadā vai apdzīvotā vietā, kā arī publisko pakalpojumu sistēmas pilnveidei, tajā skaitā informācijas un komunikācijas tehnoloģiju attīstībai vienoto klientu apkalpošanas centru tīklā.

13. Lai piešķirtu dotāciju saskaņā ar šo noteikumu [12. punktu](https://likumi.lv/ta/id/321930#p12), ministrija piecu darbdienu laikā pēc šo noteikumu [8. punktā](https://likumi.lv/ta/id/321930#p8) minētā protokola saņemšanas izvērtē pieteikumu un tiem pievienoto dokumentu atbilstību šiem noteikumiem un izdod rīkojumu par valsts budžeta dotācijas piešķiršanu vienoto klientu apkalpošanas centru izveidei, uzturēšanai un publisko pakalpojumu sistēmas pilnveidei novadā vai apdzīvotā vietā, vai atsaka piešķirt valsts budžeta dotāciju.".

1. Izteikt 16. un 17. punktu šādā redakcijā:

"16. Vienreizējās valsts budžeta dotācijas apmērs vienotā klientu apkalpošanas centra izveidei novadā vai apdzīvotā vietā nevar pārsniegt 70 % no kopējiem vienotā klientu apkalpošanas centra izveides izdevumiem, bet ne vairāk kā 4 000 *euro*.

17. Pašvaldības līdzfinansējums vienotā klientu apkalpošanas centra izveidei novadā vai apdzīvotā vietā nav mazāks par 30 % no kopējiem vienotā klientu apkalpošanas centra izveides izdevumiem, un pašvaldība no saviem budžeta līdzekļiem sedz ne mazāk par 50 % no vienotā klientu apkalpošanas centra uzturēšanas izdevumiem.".

Ministru prezidents A. K. Kariņš

Vides aizsardzības un reģionālās attīstības ministrs A. T. Plešs